Hvað þarf að vera í sögu til þess að hún sé talin til Íslendingasagna ? - Myndband Sögur þær sem Íslendingar rituðu á 13. og 14. öld , og fjalla um íslenska menn og málefni svonefndrar sögualdar ( um 930-1030 ) , hafa verið nefndar Íslendingasögur . Hátt í 40 sögur falla undir þessa skilgreiningu , og eiga þær – auk þess ofangreinda – ýmis sameiginleg einkenni . Talsverður tími leið frá því að atburðir sagnanna voru sagðir hafa átt sér stað og þar til sögurnar voru ritaðar , en álitið er að sagnir af atburðunum eða kjarna þeirra hafi gengið í munnmælum frá söguöld og fram að ritunartíma .